| Berlyno mūšis |
| --- |
| Priklauso: Antrojo pasaulinio karo Rytų frontas |
| Brandenburgo vartai tarp Berlyno griuvėsių(1945 m. birželio mėn.) |
| 

|  |  |
| --- | --- |
| Data | 1945 m. balandžio 16 – gegužės 2 d. |
| Vieta | Berlynas, Vokietija |
| Rezultatas | Sovietų pergalė |

 |
| Konflikto šalys |
| Sovietų Sąjungos vėliava Sovietų SąjungaLenkija Lenkija | Trečiojo Reicho vėliava Vokietija |
| Vadovai ir kariniai vadai |
| Tarybų Sąjunga Georgijus ŽukovasTarybų Sąjunga Konstantinas RokosovskisTarybų Sąjunga Ivanas Konevas | Trečiasis Reichas Adolfas HitlerisTrečiasis Reichas Alfredas Jodlis |
| Pajėgos |
| 2 500 000 karių6 250 tankų ir savaeigių pabūklų7 500 lėktuvų41 600 patrankų ir minosvaidžių | 1 000 000 karių1 530 tankų ir savaeigių pabūklų3 300 lėktuvų10 400 patrankų ir minosvaidžių |
| Nuostoliai |
| 81 116 žuvo arba dingo280 251 sužeista | 220 000 sužeista22 000 civilių žuvo |

**Berlyno mūšis** (arba **Berlyno operacija**) – viena didžiausių puolamųjų operacijų per paskutinį Antrojo pasaulinio karo etapą Europoje. Mūšis vyko Berlyne 1945 m. balandžio 16 – gegužės 2 d. Mūšio pabaigoje Raudonoji armija kartu su lenkų pajėgomis užėmė miestą ir privertė kapituliuoti Vokietijos pajėgas.

Tikslas ir pajėgos
------------------

Berlyno gynyba, 1945 m. balandžio mėn.
Berlyno karinė grupuotė buvo puolama Raudonosios armijos 1-ojo Baltarusijos, 2-ojo Baltarusijos ir 1-ojo Ukrainos frontų. Šiems frontams taip pat priklausė dvi lenkų armijos. Iš viso mūšiui buvo sutelkta apie 2,5 mln. karių, 6 250 tankų ir savaeigių pabūklų, 7 500 lėktuvų, 41 600 patrankų ir minosvaidžių. Sovietai siekė suskaldyti Berlyno grupuotę, apsupti ir sunaikinti dalimis. Berlynui ginti nacistinė valdžia metė apie 1 mln. vokiečių karių, 1 530 tankų ir savaeigių pabūklų, apie 3300 lėktuvų bei 10 400 patrankų ir minosvaidžių.

Pirmas etapas
-------------

Pirmojo mūšio etapo metu (balandžio 16–25 d.) 1-asis Baltarusijos frontas balandžio 16 d. nors ir patirdamas didelių nuostolių, sudavė vokiečiams svarbiausią smūgį Zelovo aukštumų kryptimi. Tuo tarpu 1-asis Ukrainos frontas didino puolimą ties Neisės upe. 2-asis Baltarusijos frontas balandžio 20 d. puolė Ščecino kryptimi. Balandžio 21 d. sovietų kariuomenė įsiveržė į Berlyną. 1-asis Baltarusijos ir 1-asis Ukrainos frontai balandžio 24 d. susijungė miesto pietrytiniame pakraštyje, suskaldydami Vermachto Berlyno grupuotę ir apsupdami pagrindines jos 9‑os armijos ir 4‑os tankų armijos jėgas, kurios buvo į pietryčius nuo Berlyno. Balandžio 25 d. Raudonoji armija apsupo Berlyną, kuriame tebesikovė apie 200 000 vokiečių karių.

Antras etapas
-------------

„Vėliavos iškėlimas virš Reichstago" – nuotrauka, daryta per Berlyno mūšį 1945 m. gegužės 2 d.
Per antrąjį mūšio etapą (balandžio 25 – gegužės 2 d.) pradėta naikinti apsuptą Berlyno grupuotę. Balandžio 30 d. buvo užimtas Reichstagas, nusižudė Hitleris. Gegužės 2 d. Berlyno įgulos liekanos kapituliavo. Vykstant mūšiams dėl Berlyno SSRS kariuomenė vykdė puolimą ir vakarų kryptimi.

Reikšmė
-------

1945 m. gegužės 8 d. vakare Berlyne Vokietijos kariuomenės vadovybės atstovai pasirašė besąlyginės kapituliacijos aktą. Tai reiškė Antrojo pasaulinio karo pabaigą Europoje.

Išnašos
-------

1. ↑  Zaloga, 1982, p. 27
2. 1 2 3  Glantz, 1998, p. 261
3. ↑  Ziemke, 1969, p. 71
4. ↑  Murray, Millett, p. 482
5. 1 2  Glantz, 1998, p. 373
6. ↑  Wagner, 1974, p. 346
7. ↑  Bergstrom, 2007, p. 117
8. ↑  Krivosheev, 1997, p. 157
9. ↑  Müller, 2008, p. 673
10. ↑  Antill, 2005, p. 85
11. 1 2 3 4 5 6 7 8 9 10  *Berlyno operacija. vle.lt. Visuotinė lietuvių enciklopedija. Nuoroda tikrinta 2022-07-12.*

Šaltiniai
---------

* Zaloga, Steven J. (1982 title='The Polish Army, 1939–45)
* Glantz, David M. (1998), *When Titans Clashed: How the Red Army Stopped Hitler*, University Press of Kansas, ISBN 978-0-7006-0899-7
* Ziemke, Earl F. (1969), *Battle for Berlin End of the Third Reich Ballantine's Illustrated History of World War II (Battle Book #6)*, Ballantine Books
* Murray, Williamson & Millett, Allan Reed (2000), *A War to be Won*, Harvard University Press, ISBN 978-0-674-00680-5
* Wagner, Ray (1974), *The Soviet Air Force in World War II: the Official History*, Doubleday
* Bergstrom, Christer (2007), *Bagration to Berlin – The Final Air Battles in the East: 1944–1945*, Ian Allan Publishing, ISBN 978-1-903223-91-8
* Krivosheev, G. F. (1997), *Soviet Casualties and Combat Losses in the Twentieth Century*, Greenhill Books, ISBN 978-1-85367-280-4
* Müller, Rolf-Dieter (2008), *Das Deutsche Reich und der Zweite Weltkrieg, Band 10/1: Der Zusammenbruch des Deutschen Reiches 1945 und die Folgen des Zweiten Weltkrieges – Teilbd 1: Die militärische Niederwerfung der Wehrmacht*, Deutsche Verlags-Anstalt, ISBN 978-3-421-06237-6
* Antill, Peter (2005), *Berlin 1945*, Osprey, ISBN 978-1-84176-915-8